Golden State Warriors

**Golden State Warriors** košarkaški je klub iz San Franciska u Kaliforniji koji se takmiči u NBA ligi. Kalifornija je poznata pod nadimkom "Golden State" ("Zlatna država"), od čega je i nastao naziv kluba, tako da je ovo jedina NBA ekipa koja ne upotrebljava zvanični naziv grada ili regije iz koje potječe.

## Domaće dvorane 
* Philadelphia Arena (1946–1962) 
* Philadelphia Convention Hall (1952–1962) 
* Cow Palace (1962–1964, 1966–1971)
* Bill Graham Civic Auditorium ili San Francisco Civic Auditorium (1964–1967) 
* USF War Memorial Gymnasium (1964–1966)
* San Jose Arena (1996–1997) 
* Oakland Coliseum Arena / Oakland Arena / ORACLE Arena (1966–1967, 1971–1996. i 1997–2019)
* Chase Center (2019–trenutno)

## Historija kluba 
### Novija historija 
Na NBA draftu 2009. Golden State je odabrao Stepha Curryja kao 7. pika. Potpisao je četverogodišnji ugovor vrijedan 12,7 miliona dolara. Dovođenje Curryja ispostavilo se kao veoma dobar potez te su postavljeni uvjeti za stvaranje šampionske generacije.

Tokom sezone 2012/13. Curry je postavio rekord NBA lige po postignutim tricama u regularnoj sezoni (272). Naredne godine on i saigrač Klay Thompson postavljaju zajednički NBA rekord po postignutim tricama u sezoni (484), zbog čega dobijaju nadimak *Splash Brothers*. Warriorsi su završili regularnu sezonu skorom 47—35, izborili doigravanje i dobili Denver Nuggets u prvom krugu. U polufinalu su igrali protiv San Antonio Spursa i ispali nakon 6 utakmica.

U sezoni 2014/15. Curry je predvodio *Ratnike* do njihove prve NBA titule nakon 1975. U finalu su pobijedili Cleveland Cavalierse 4:2.

Warriorsi su nastavili sa dobrom igrom i u sezoni 2015/16; tim je nanizao 24 uzastopne pobjede od početka sezone. Ovaj niz prekinuli su Milwaukee Bucksi. Iste sezone popravili su rekord NBA lige po postignutim tricama u jednoj sezoni, postavljen u prethodnoj sezoni. Warriorsi su nastavili ispisivati stranice historije NBA lige pobjedom protiv Memphis Grizzliesa 125:104, čime su oborili rekord čuvene generacije Chicago Bullsa iz sezone 1995/96 s ostvarene 73 pobjede u regularnom dijelu sezone. Ipak, u reprizi lanjskog finala Cavaliersi su preokrenuli zaostatak 1:3 dobivši tri utakmice zaredom i tako osvojili prvu titulu prvaka u historiji kluba.

Warriorsi su i sljedeće sezone, u kojoj im se pridružio Kevin Durant, bili najbolja ekipa lige nakon regularnog dijela, a u doigravanju nisu izgubili nijednu utakmicu do finala, u kojem su ih treći put zaredom čekali Cavaliersi. Ovog puta Warriorsi su bili uvjerljivi pobijedivši 4:1, vrativši tako titulu od Cavaliersa.

Isto finale ponovilo se i godinu kasnije. Warriorsi su ovog puta bili još uvjerljiviji i "pomeli" Cavalierse 4:0 za treću titulu prvaka u četiri godine.

Warriorsi su sljedeće godine ušli i u peto uzastopno finale lige, ali su ih savladali Toronto Raptorsi 2:4. Uslijedile su dvije sezone obilježene povredama i dugoročnim izostancima najboljih igrača te, posljedično, lošim rezultatima, ali su se 2022. ponovo vratili na tron savladavši Boston Celticse sa 4:2.

## Bitni pojedinci 
### U Kući slavnih 
* Paul Arizin
* Rick Barry
* Wilt Chamberlain
* Joe Fulks
* Tom Gola
* Neil Johnston
* Jerry Lucas
* Robert Parish
* Andy Phillip
* Nate Thurmond
* Eddie Gottlieb (prvi vlasnik i osnivač)

### Penzionisani brojevi 
;**Napomene:**
* 1 *Uključuje Chamberlainov period u Philadelphiji (1959–1962).*
* 2 *Uključuje Mescheryjev period u Philadelphiji (1961–1962).*
* 3 *Uključuje Attleov period u Philadelphiji (1960–1962). Također je bio glavni trener od 1969. do 1983.*
* 4 *Također generalni menadžer od 2004. do 2009.*
* *Meschery, Attles, Barry, Thurmond i Mullin također su članovi Sportske Kuće slavnih Zalivske oblasti San Franciska.*

### Ostali važni pojedinci 
*Gilbert Arenas
*Speedy Claxton 
*Stephen Curry
*Muggsy Bogues
*Mike Dunleavy
*Derek Fisher
*Draymond Green
*Tim Hardaway
*Donyell Marshall
*Latrell Sprewell
*Klay Thompson
*Nick Van Exel

## Reference 
## Vanjski linkovi 
*Zvanični sajt

Kategorija:NBA klubovi
Kategorija:Košarkaški klubovi osnovani 1946.
Kategorija:Golden State Warriors